
Autor se u članku bavi ulogom Kraljevine Srbije u Sarajevskom atentatu i izbijanju Prvog 
svjetskog rata istražujući beogradsku obavještajnu mrežu u Bosni i Hercegovini u koju su bili upleteni 

organizacije ,Mlada Bosna“ na koje su odlučno utjecali kontroverzni i nedovršeni reformski planovi 
austrougarskog prijestolonasljednika Franje Ferdinanda. U zaključku, autor ističe da se ,razina 
odgovornosti“ Kraljevine Srbije ponajprije ogleda u sustavnom političkom zataškavanju svog udjela 
odgovornosti za Sarajevski atentat i europskoj političkoj krizi koja je uslijedila. 

UVOD 


»Ipak, činjenica je, kao što ćemo vidjeti u nastavku da su austrijske optužbe 
protiv Srbije 1914., potvrđene dokazima sa suđenja, u stvari prije umjerena nego 
pretjerana procjena odgovornosti Srbije.“ 

»Vlada Srbije pokazala je malo volje za pregovore s Bečom. U stvari, 
neki elementi beogradskog režima radili su na tome da, ugroze vladavinu 
Habsburgovaca u Bosni, čak i nasilnim sredstvima.“ 

»što se više bliži 100. godišnjica od izbijanja Prvog svetskog rata, to su sve 
češći novi naslovi istorijskih radova kojima izdavači žele da je obeleže. Za 
razliku od ranijih godišnjica, ovu karakteriše pokušaj da se reinterpretira uloga 
Balkana, posebno Srbije u ključnim razlozima izbijanja rata. Deo produkcije 
karakteriše pokušaj namernog sklanjanja u stranu već utvrđenih činjenica o 
uticaju međuratne politike nemačkih vlada na skidanje odgovornosti za rat 
pod svaku cenu... . Kasnije u vreme raspada Jugoslavije devedesetih godina, 
razmišljajući o uzrocima srbofobije u američkim i zapadnim krugovima nalazio 


' Sidney BRADSHAW FAY, The Origins of the World War, volume II., New York, 1928., 57. 
*  SamuelR. WILLIAMSON, The Origins of World War I, Journal of Interdiscplinary History, svezak 17, 
br. 4, 1998., 795. 

sam njihove korene u istorijskom austro-nemačko-srpskom sukobu koji je 
prethodio Prvom svetskom ratu.? 

»Beograd je bio potpuno svjestan opasnosti situacije i pokazao je jasnu volju za 
suradnjom. Istovremeno, oni na vlasti u Srbiji su bili skloni otezanju jer nisu htjeli 
raskrinkati Apisa, šefa tajne službe niti priznati da je, doslovno pred očima vlade, 
postojala tajna mreža koja je promicala jasan cilj uništenja Austro-Ugarske.“* 

Ovi kronološki poredan odlomci iz historiografske literature koji premošćuju 
gotovo čitavo stoljeće svjedoče da je problem uloge Kraljevine Srbije u 
Sarajevskom atentatu i izbijanju Prvog svjetskog rata još uvijek predmet žustrih 
rasprava, odnosno da je daleko od razriješenog. 

Zato je u istraživanju ovog problema potrebno promijeniti kut gledanja, na 
način kako su to učinili Jay Winter i Antonie Prost koji smatraju da zadnjih 
dvadesetak godina Prvi svjetski rat sve više počeo izgledati kao ,europski 
građanski rat“ te da ,,sve države, svi narodi, u različitoj mjeri dijele odgovornost 
za katastrofu koju nisu bili u stanju predvidjeti i spriječiti... . Ono što je smatrano 
zločinom, postalo je kolektivna pogreška, čije elemente treba raspetljati da bi se 
shvatilo kako je do pogreške došlo“. 

Jošje precizniji Christopher Clark kojismatra daje naša obveza razumjetivanjske 
i unutrašnje sile koje su djelovale na srbijanske političare, časnike i obavještajne 
aktiviste umiješane u Sarajevski atentat.“ Na tom tragu Sean McMeekin smatra da 
je u kontekstu događaja koji su doveli do izbijanja Prvog svjetskog rata ,važno... na 
umu imati razinu odgovornosti“ sudionika u tim događajima. 

U tom smislu cilj ovog članka je istražiti i ocijeniti stupanj odgovornosti 
službenih vlasti Kraljevine Srbije i ulogu revolucionarno-terorističke organizacije 
»Ujedinjenje ili smrt“, poznatije pod imenom ,Crna ruka“ (u nastavku ,Crna 
ruka“), u Sarajevskom atentatu i izbijanju Prvog svjetskog rata. Pri tome je 
važno, u mjeri u kojoj to dopušta dosegnuta razina povijesnih spoznaja i 
podatci iz raspoloživih tiskanih izvora, istražiti situaciju iza kulisa beogradske 
politike i beogradske obavještajne mreže koja se preko Drine protezala u Bosnu 
i Hercegovinu. Zato je potrebno odgovoriti na sljedeća istraživačka pitanja: 


3 Mile BJELAJAC, Novi (stari) zapleti oko uzroka Prvog svetskog rata pred obeležavanje 100. 
godišnjice, Tokovi istorije, svezak br. 1, 2013., 15, 39. 

“> Mannfried RAUCHENSTEINER, The First World War and the end of the Habsburg Monarchy, Wien, 

Koln, Weimar, 2014., 102. 

Jay WINTER and Antonie PROST, The Great War in History, Cambridge University Press, Cambridge, 

2005., 34 — 57, 192 — 212. 

“ — Cristopher CLARK, The Sleepwalkers. How Europe went to war in 1914?, London, 2012., XXVI — 
XXVIII. 

7 Sean MCMEEKIN, July 1914. Countdown to war, New York, 2013., 342, 343. 

Kako su unutrašnje političke okolnosti u Kraljevini Srbiji utjecale na držanje 
službenih beogradskih vlasti prema sarajevskom atentatu? U kojoj mjeri 
postojanje beogradske obavještajne mreže u Bosni i Hercegovini službene vlasti 
Kraljevine Srbije čini odgovornima za Sarajevski atentat i kasnije zaplete koji 
su doveli do izbijanja Prvog svjetskog rata? Što motivi sarajevskih atentatora, 
njihovih beogradskih pomagača, ali i Nikole Pašića i njegove vlade, govore o 
umiješanosti službene politike Kraljevine Srbije u Sarajevski atentat? Što držanje 
beogradske vlade u razdoblju od Sarajevskog atentata 28. lipnja 1914. do isteka 
austrougarskog ultimatuma 25. srpnja 1914. govori o ulozi Kraljevine Srbije u 
Sarajevskom atentatu i stvaranju krize koja je izazvala Prvi svjetski rat? 

Odgovori na ova pitanja trebali bi, kako je to izrazio Christopher Clark, 
»iscrtati liniju najveće moguće vjerojatnosti“ kad je u pitanju razina odgovornosti 
Kraljevine Srbije. U tom smislu članak je strukturiran na sljedeći način. Nakon 
kronološkog pregleda evolucije dosadašnjih spoznaja i kontroverzi koji je sačinjen 
po modelu koji je Annika Mombauer iskoristila za pisanje svog pregleda spoznaja 
o kontroverzama oko uzroka izbijanja Prvog svjetskog rata? slijedi sedam poglavlja 
koja su fokusirana na političku i obavještajnu ulogu službenog Beograda u razvoju 
događaja koji su doveli do Sarajevskog atentata i diplomatskih zapleta koji su u 
konačnici rezultirali izbijanjem Prvog svjetskog rata. Nakon svega, u Zaključku, 
iznesena je ocjena odgovornosti Kraljevine Srbije. 

U kronološkom smislu, članak će obuhvatiti razdoblje od nasilnog 
beogradskog prevrata u lipnju (po julijanskom kalendaru u svibnju) 1903. do 
neuspjelog pokušaja beogradske vlade da 25. srpnja 1914. diplomatski sredstvima 
zaobiđe austrougarski ultimatum uručen dva dana ranije. 


EVALUACIJA DOSADAŠNJIH SPOZNAJA IKONTROVERZI 


Kao što je već spomenuto, historiografske kontroverze oko odgovornosti 
Kraljevine Srbije za Sarajevski atentat i kasniji razvoj događaja koji je doveo do 
izbijanja Prvog svjetskog rata nisunikakva novost. Tako je još 1926. R. W. Seaton- 
Watson u svojoj knjizi o Sarajevskom atentatu i uzrocima Prvog svjetskog rata 
sasvim odbacio bilo kakvu odgovornost službenog Beograda, ističući da nakon 
Balkanskih ratova i tek okončane unutrašnje krize Srbiji u lipnju i srpnju 1914. 
»Komplikacije spolja nisu bile nipošto dobrodošle“. Otud i njegova tvrdnja da 


Š C. CLARK, The Sleepwalkers, 48. 
* — Annika MOMBAUER, Ibe Origins of the First World War. Controversies and Consensus., London, 
2002. 

je ,sasvim... neverovatno, upravo groteskno, da bi vlada izabrala baš početak... 
izborne borbe kao čas zgodan da učestvuje u zaveri koja ide za ubijstvom na 
tuđem tlu, te koja bi lako mogla da dovede do rata“. 

Nasuprot njemu, američki povjesničar Sidney Bradshaw Fay je u svojoj 
klasičnoj studiji o uzrocima Prvog svjetskog rata istaknuo da su planovi za 
Sarajevski atentat dugo prije samog čina u Beogradu bili javna tajna zbog čega je, 
smatra Fay, beogradska vlada ,trebala smjesta obavijestiti austrougarske vlasti“, a 
ne nastojati ,prikriti svaki trag... u nadi da austrougarska vlada neće biti ustrajna 
u otkrivanju njihove umiješanosti“! 

Drugi američki povjesničar, Bernadotte E. Schmitt, 1930. u svojoj detaljnoj 
monografiji o uzrocima Prvog svjetskog rata ističe da je ,poteškoće u kojima se 
našao Pašić, lako... razumjeti, ali ako je imao spoznaja o zavjeri, pametnije bi 
postupio da je informacije prenio austrougarskoj vladi na nedvosmislen način“. 
Pašićevo uskraćivanje informacija autor smatra ,zanemarivanjem dužnosti“ koje 
se teško može opravdati“? Isto misli i Joachim Remak po kojem je Kraljevina 
Srbija imala ,ogroman dio odgovornosti u izbijanju Prvog svjetskog rata“ jer 
»vlada u Beogradu nije poduzela nikakve mjere da spriječi atentat o kojem je 
imala prethodna saznanja“. Sam atentat, smatra Remak, isplanirala je ,Crna 
ruka“, odnosno njezin vođa Dragutin Dimitrijević-Apis, koji je, kao i Nikola 
Pašić, bio nadahnut velikosrpskim idealima.!? 

Nasuprot svemu ovomu Vladimir Dedijer, u svojoj dvotomnoj monografiji 
o Sarajevskom atentatu, tvrdi da je Nikola Pašić, čim je početkom lipnja 1914. 
dobio informacije o tome da se priprema atentat na Franju Ferdinanda u Sarajevu, 
naredio srbijanskim civilnim vlastima da provedu istragu te je preko vojnih vlasti 
zatražio istragu o djelatnosti šefa srpske vojno-obavještajne službe i vladi u Beču 
uputio neizravno, i zbog toga kasnije osporavano, upozorenje. Prema Dedijeru, 
»tvrditi da je sarajevski atentat bio ili osnovni ili neposredni uzrok rata 1914. — 
1918., predstavljalo bi pretjerivanje. Pod drugim, normalnijim, međunarodnim 
okolnostima taj događaj ne bi mogao da izazove tako značajne posledice.““ 

S tim u vezi poznati beogradski povjesničar Andrej Mitrović smatra da je 
vladi u Beču, zbog snažne potpore Njemačke, najvažnije bilo Sarajevski atentat 
iskoristiti kako bi se mogao ,konstruisati rat sa Srbijom“. Mitrović ističe da nisu 
pronađeni podatci koji bi nedvojbeno upućivali na krivnju službenih vlasti u 


"Robert W. SEATON-WATSON, Sarajevo. Studija o uzrocima svetskog rata, Zagreb, 1926., 87, 88. 

M S.B.FAY, The Origins of the World War, volume II, 57, 63. 

Bernadotte E. SCHMITT, The Coming of the War 1914, volume I, New York, London, 1930., 246. 

13 Joachim REMAK, The Third Balkan War. Origins reconsidered, Tbe Journal of Modern History, 
svezak 43, br. 3, 1971., 364; J. REMAK , Sarajevo. Story of Political Murder, New York, 1959.,71 — 77. 

“Vladimir DEDIJER, Sarajevo 1914, knjiga II, Beograd, 1978., 106 — 118, 278. 

Beogradu jer je, prema njegovu mišljenju, atentat ,organizovala i izvela grupa 
nacionalnih revolucionara vođena svojim ubeđenjima“ kojima su pomogli neki 
pripadnici ,Narodne odbrane“ iz Srbije.!? 

Nasuprot Dedijeru i Mitroviću, američka povjesničarka Barbara Jelavich 
smatra da je u predvečerje Sarajevskog atentata, a nakon dvaju uspješnih 
Balkanskih ratova, beogradska politika dugoročno bila usmjerena prema 
stvaranju Velike Srbije i da je ,na proljeće i ljeto 1914. ... bila suočena sa 
unutrašnjom krizom čija je najvažnija sastavnica bila pitanje sposobnosti vlade 
da nadzire vojsku“ a posebno ,Crnu ruku“ koju je predvodio šef obavještajnog 
odjela glavnog stožera srbijanske vojske Dragutin Dimitrijević Apis. Jelavich 
smatra da je vlada u Beogradu prije atentata na ,neizravan način“ upozorila 
bečku vladu, ali da nakon atentata nije ,provela otvorenu i službenu istragu“.'* 

Slično kao i Jelavich, David MacKenzie u svojoj klasičnoj biografiji Dragutina 
Dimitrijevića Apisa ističe da je predsjednik vlade Kraljevine Srbije Nikola Pašić 
već početkom 1914. bio svjestan da ,yeze pukovnika Apisa s revolucionarnim 
bosanskim učenicima mogu ugroziti Srbiju“ odnosno da mogu dovesti do rata s 
Austro-Ugarskom.'? 

Na tom tragu Jack S. Levy smatra da je Srbija 1914. bila sklona očuvanju 
mira i da je bila spremna na ustupke Austro-Ugarskoj, ali samo do određene 
granice. U slučaju da ta granica bude pređena, ,Srbija je davala prednost 
kontinentalnom ratu“ u kojem je očekivala potporu Rusije, zbog čega Levy 
smatra da je u historiografiji uloga Kraljevine Srbije ,u širenju ratazanemarena“. 
U tom smislu i David Stevenson smatra da je ,istraga kroz zamršenu povijest 
atentata potvrdila da srbijanske vlasti moraju snositi dosta krivice“ jer su 
atentatorima ,srbijanski dužnosnici i vojni časnici dali bombe i revolvere u 
Beogradu i pomogli im da prijeđu granicu“. 

Slično Stevensonu i Samuel R. Williamson smatra da vlada Kraljevine Srbije 
nije bila spremna surađivati s austrougarskim vlastima oko istrage poslije 
sarajevskog atentata, iako je taj atentat režirala ,Crna ruka“, odnosno ,skupina 
utjecajnih srbijanskih vojnih i političkih ličnosti, zakletih pristalica nasilnog 


rješavanja južnoslavenskog problema“. !? 


5 Andrej MITROVIĆ, Prodor na Balkan. Srbija u planovima Austro-Ugarske i Njemačke 1908.-1918., 
Beograd, 1981.,21,31. 

6 Barbara JELAVICH, History of the Balkans. Twentieth Century, volume II, Cambridge, New York, 
1983., 109 — 112. 

7 David MACKENZIE, Apis: Congenial Conspirator, New York, 1989., 124. 

5 JackS.LEvy, Preferences, Constraints, and Choices in July 1914, International Security svezak 15, br. 
3. 1990.-91., 156, 157; David STEVENSON, Ibe Outbreak of the First World War, New York, 1997., 3. 

? S.R. WILLIAMSON]Jr., Ihe Origins of World War I, 795, 804, 812. 

U najnovije vrijeme, odnosno u XXI. stoljeću, mnogi su autori detaljnije 
sagledali situaciju iza kulisa službenog Beograda. Tako Hew Strachan 2001. 
u prvom dijelu svoje voluminozne povijesti Prvog svjetskog rata smatra da 
se predsjednik srbijanske vlade Nikola Pašić, zbog vlastite političke slabosti, 
ustručavao vladi u Beču pružiti potpune informacije o pozadini sarajevskog 
atentata u koji su umiješani i državljani Srbije zbog čega ,umiješanost vlade 
Srbije ostaje sporna i prijeporna točka“.“ 

Slično Strachanu, Richard C. Hall, koji inače negira odgovornost Srbije, 
smatra da su Nikola Pašić i neki članovi njegove vlade od početka lipnja 1914. 
bili svjesni da ,Crnaruka“ priprema atentatu Sarajevu,alidajeistraga pokrenuta 
u Beogradu ostala bez rezultata zbog otpora vojske, ali i zbog Pašićeva straha 
da ne razotkrije beogradsku obavještajnu mrežu u Bosni i Hercegovini. 

Nasuprot njima, David Fromkin ističe da je Kraljevina Srbija ne samo 
skrivala nego i poticala terorističku djelatnost protiv Austro-Ugarske. Zbog 
toga on austrougarski ultimatum od 23. srpnja 1914. smatra opravdanim. 
Fromkin uz to, povlačeći analogiju s onodobnim sukobom SAD i Meksika, 
ističe: »Ako je vlada nemoćna provesti zakon unutar svoga teritorija, ako ne 
može spriječiti upotrebu svog teritorija za nanošenje štete drugoj zemlji, onda 
ona gubi pravo da se njena suverenost poštuje“. 

Frank C. Zagare smatra da je Sarajevski atentat bio teroristički čin koji je, 
»iako nije bio sponzoriran od strane državnih vlasti, ipak ... bio potaknut od 
strane pojedinaca u obavještajnoj zajednici“ Kraljevine Srbije.? 

Sean McMeekin smatra da danas postoji ,temeljna suglasnost da je Srbija 
umiješana u sarajevski atentat“ jer, usprkos brojnim nepoznanicama oko toga što 
su političke vođe u Beogradu zaista znali o planovima organizacije Ujedinjenje i 
smrt“ ,u tadašnjem malom Beogradu...zavjera nije mogla biti tajna“.*“* 


2 Hew STRACHAN, The First World War, volume I, New York, 2001., 66, 67, 68. 

2! Skidajući izravnu odgovornost s leđa Kraljevine Srbije, Hall ističe kako sarajevski atentat nije 
potakao rat, nego je to učinila upotreba ovog događaja od strane Austro-Ugarske, pri čemu Hall 
ključnim događajem smatra austrougarski ultimatum Srbiji od 23. srpnja 1914. R. C. HALL, Serbia, 
The Origins of World War I, ur. Richard F. Hamilton, Holger. H. Helwig, Cambridge, New York, 
2003., 107-111. 

?* David FROMKIN, Europe's Last Summer. Who started Great War in 1914., New York, 2004., 265. 

23 Frank. C. ZAGARE, The Games of July, Michigan, 2011., 189. 

24 MeMeekin smatra ,da su visoki srbijanski dužnosnici bili umiješani u zločin“ koji Nikola Pašić nije 
ni pokušao spriječiti niti je, kasnije, proveo pravu istragu o okolnostima u kojima se atentat dogodio. 
Ipak, smatra McMeckin, ,Gavrilo Princip i njegovi suzavjerenici snose najveću odgovornost za 
izazovanje srpanjske krize činom ubojstva nadvojvode Franje Ferdinanda“, s tim da ,ni Princip ni 
Crna ruka nisu namjeravali izazvati svjetski rat...“. Sean MCMEEKIN, Ihe Russian Origins of the First 
World War, Cambridge, London, 2011., 42 — 47; S. MCMEEKIN , July 1914. Countdown to war, 343. 

Cristopher Clark ističe da je danas mnogo jasniji ,balkanski kontekst početka 
rata“idaje ,Srbija je jedna od slijepih točaka“ u historiografskim raspravama zbog 
čega ,stavljanje Sarajeva i Balkana nazad, u središte priče, ne znači demoniziranje 
Srba ili njihovih državnika, niti nas oslobađa od obveze da razumijemo vanjske 
i unutrašnje sile koje su djelovale na one srbijanske političare, časnike i aktiviste 
čije je ponašanje i odluke koje su donijeli, doprinijelo određivanju posljedica 
pucnjeva u Sarajevu“. 

Slično Clarku, Margareth MacMillan smatra da ,Srbija nije bila u stanju, i u 
najvećoj mjeri nije bila ni voljna, obuzdati različite nacionalističke organizacije 
koje su agitirale među južnim Slavenima u Austro-Ugarskoj“ i koje su novac i 
oružje dobivale od srpske vojske. Među njima ona ističe ,Mladu Bosnu“, čiji su 
članovi bili Gavrilo Princip i njegovi suradnici u Sarajevskom atentatu. 

Sličan stav donosi i Olga Popović-Obradović u svojoj detaljnoj analizi 
političkog sustava Kraljevine Srbije početkom XX. stoljeća. ,Crnu ruku“ ali 
i beogradski vojni vrh općenito, ona smatra ,izvan-ustavnim činiocima“ koje 
Nikola Pašić, iako je u zakulisnoj borbi za vlast pobijedio, nije smogao snage u 
cijelosti nadzirati.?“ 

Nasuprot svemu ovomu, Dušan 'T. Bataković smatra da je austrougarska 
aneksija Bosne i Hercegovine 1908.,a ne držanje Srbije ulipnjuisrpnju 1914., pravi 
povod za izbijanje Prvog svjetskog rata. Ovo tim više što je, prema Batakoviću, 
beogradska vlada u slučaju Sarajevskog atentata napravila sve što je mogla da ga 
spriječi i da se izbjegne širi sukob.“ 

Slično Batakoviću, Mile Bjelajac smatra da vlada Kraljevine Srbije 1914. nije bila 
upoznata s planovima ,Crne ruke“ te da umiješanost te organizacije u Sarajevski 
atentat, zbog nedostatka izvornih dokumenata, nije nepobitno dokazana.? 


25 pUbojstvo u Sarajevu do sada se tretiralo samo kao pretekst, koji je imao ograničeni utjecaj na izbijanje 
rata“, ističe Clark te smatra da danas, u promijenjenim okolnostima na početku 21. stoljeća, neke 
stvari vidimo jasnije nego naši pretci prije stotinu godina, posebno zbog toga što je, kako kaže, ,od 
Srebrenice i opsade Sarajeva teško misliti o Srbiji kao o žrtvi politike velikih sila i može je se gledati 
kao silu koja ima vlastite ciljeve i snagu“ C. CLARK, The Sleepwalkers, XXVI — XXVIII. 

?€ > Margareth MACMILLAN, War that ended the peace, London, 2013., 465, 514. 

"Olga PorovIĆ-OBRADOVIĆ, The Parliamentary system in Serbia 1903. - 1914., Beograd, 2013., 
586 — 588. 

2 Dušan T. BATAKOVIĆ, The Salonica trial 1917. Black Hand vs Democrarcy, The Salonica Theatre of 
operation and the outcome of Great War, Institute for Balkan studies, svezak 277, 2005., 281; D. T. 
BATAKOVIĆ, Storm over Serbia. The Rivalry between Civil and Military authorities (1911. — 1914.), 
Balcanica, svezak 44, 2013., 350. 

2 Bjelajac ističe da ,istoričari ne oskudevaju u teorijama“ koje su, smatra, rezultat propagandnih 
potreba Njemačke, Austro-Ugarske, ali i osobnih animoziteta koje pojedini autori osjećaju prema 
Srbiji. Bjelajac ide toliko daleko da u svemu vidi utjecaj ,srbofobije“. M. BJELAJAC, Novi (stari) 
zapleti oko uzroka Prvog svetskog rata, 19 — 26, 39. 

Nasuprot njima, austrijski povjesničar Manfried Rauchensteiner smatra da 
oni koji su u Srbiji bili na vlasti 1914. ,nisu bili voljni priznati da je, doslovno 
pred očima vlade, stvorena mreža koja je promicala jasan cilj uništenja Austro- 
Ugarske“, čak ni onda kad je bilo jasno da su pojedinci iz te mreže organizirali i 
izvršili sarajevski atentat." 

Ipak, prema mišljenju Gordona Martela, ,može se pokazati nemogućim 
dokazati umiješanost srbijanskih vlasti“ u zavjeru za izvršenje sarajevskog 
atentata, iako je ta ,zavjera bila dobro organizirana i iako se njeni tragovi mogu 
pratiti do Beograda“ gdje je cilj tamošnje vlade nesumnjivo bio ,sve južne Slavene 
ujediniti pod svojom zastavom“.?! 


POLITIČKI KONTEKST KRALJEVINE SRBIJE 
POČETKOM XX. STOLJEĆA 


U kronološkom smislu ishodišna točka ovog istraživanja je beogradski 
prevrat iz lipnja 1903. (po julijanskom kalendaru nazvan ,Majski prevrat“), 
kojim je skupina časnika-zavjerenika ubojstvom uklonila dinastiju Obrenovića 
i na prijestolje dovela vladarsku obitelj Karađorđevića. Ovaj je prevrat donio 
promjene u unutrašnjoj politici jer je uveden sustav parlamentarne monarhije, 
dok se u vanjskoj politici Srbija, nakon dva desetljeća pod okriljem Austro- 
Ugarske, okrenula Rusiji i Francuskoj. Iako su zavjerenici vlast predali Narodnoj 
skupštini i iako su u javnosti slavljeni kao obnovitelji demokracije, oni su i dalje 
imali vrlo velik politički utjecaj. Čak je i kralj, koji je zavjerenicima dugovao 
prijestolje, morao voditi računa o njihovim željama koje su oni često ostvarivali 
prijetnjama i nasiljem. To je, posebno nakon aneksijske krize 1908. i 1909., u 
Srbiji dovelo do porasta militarizma i nastanka ratne psihoze koja se, prema 
riječima Olge Popović- Obradović, očitovala kao vrlo rašireno uvjerenje da Srbija 
mora imati veliku i spremnu vojsku koja je, gradeći veze s relevantnim političkim 
snagama u zemlji, težila imati što veći politički utjecaj. 

U ovakvoj situaciji nakon što je, preširoko tumačeći načelni sporazum s 
Rusijom, Austro-Ugarska 1908. anektirala Bosnu i Hercegovinu, kojom je po 
međunarodnom mandatu upravljala prethodna tri desetljeća, u Srbiji je došlo 
do erupcije ratnog raspoloženja što je rezultiralo osnivanjem ,Narodne obrane“, 
masovne organizacije pod okriljem vlade koja je isprva imala otvoreno vojno- 


% M.RAUCHENSTEINER, The First World War and the end of the Habsburg Monarchy, 102. 
3! Gordon MARTEL, The Month that changed the World, Oxford, 2014., 97. 
3* O. PoPpoviIĆ-OBRADOVIĆ, The Parliamentary system, 173. 

obavještajnu zadaću. Nakon što je vlada u Beogradu 1909. pod pritiskom Beča 
priznala aneksiju, ,Narodna obrana“ je fiktivno transformirana u kulturno- 
prosvjetno udruženje koje je u Bosni i Hercegovini nastavilo stvarati mrežu 
agenata koji su se bavili obavještajnom i propagandnom djelatnošću, ali i 
novačenjem ovdašnjih mladića u četničke postrojbe u Srbiji. 

Dvije godine kasnije, 1911., bivši oficiri-zavjerenici osnovali su organizaciju 
»Crna ruka“ u kojoj su okupili između petstotinjak i dvije tisuće članova i 
čiji je cilj, prema statutu i pravilniku organizacije, bio ,ujedinjenje srpstva“ 
revolucionarnim putem, odnosno borbom ,svim sredstvima protiv sviju 
neprijatelja ove ideje“. Iako je organizacija imala svoje vodstvo pod nazivom 
Vrhovna centralna uprava, glavnu je riječ vodio Dragutin Dimitrijević Apis, koji 
je od siječnja 1913. bio šef beogradske vojno-obavještajne službe, zbog čega je 
pod svojim nadzorom imao i obavještajnu mrežu ,Narodne odbrane“ kojom se 
koristila i ,Crna ruka“. Suprotno ustaljenim predodžbama, ,Crna ruka“ nije bila 
tajna organizacija u punom smislu te riječi jer je svoja stajališta iznosila javno, 
kroz glasilo Pijemont, a njezino postojanje bilo je poznato ne samo beogradskoj 
vladi i beogradskom tisku nego i stranim diplomatima u Srbiji. Ipak, statut 
i poslovnik ove organizacije bili su tajna, ne samo za javnost nego i za obične 
članove, jer je vodstvo ,Crne ruke“ namjeravalo iz sjene nadzirati beogradsku 
vladu. Zbog toga se ,Crnu ruku“ i Apisa smatralo opasnim prevratnicima. 

Uspjeh u Balkanskim ratovima 1912. i 1913., osim što je skoro udvostručio 
teritorij Srbije, dodatno je militarizirao tadašnje srbijansko društvo i pred vladu 
u Beogradu jasnije stavio mogućnost aneksije austrougarskih područja koja su 
smatrana srpskim ili mogućnost realizacije jugoslavenskog političkog programa 
pod egidom Velike Srbije. Ipak, Srbija je na osvojenim područjima na jugu imala 
pune ruke posla s bugarskim gerilcima u Makedoniji i albanskim gerilcima na 
Kosovu zbog čega je glavnina njezine vojske, znatno istrošene u Balkanskim 
ratovima, bila smještena na ovim područjima, ostavljajući sjevernu granicu 
prema Austro-Ugarskoj slabo branjenu. Zbog toga, ali i zbog sukoba vojske i 
civilnih vlasti oko nadležnosti u novim pokrajinama, predsjednik vlade Nikola 
Pašić osjećao je da je Srbija ranjiva, pa je smatrao da pod svaku cijenu treba izbjeći 
rat s Austro-Ugarskom. 

U ovakvim okolnostima, u svibnju i lipnju 1914., kulminirao je sukob između 
Apisa, koji je iza sebe imao vojsku, ali i ujedinjenu skupštinsku oporbu, i Pašića, 
kojem je otvorena potpora ruskog veleposlanika u Beogradu Nikolasa Hartwiga 
pomogla da opstane na vlasti. No, ova medalja ima i drugu stranu. Naime, Apis je sa 
skupinom pripadnika ,Crne ruke“ namjeravao preuzetinadzornadnovoosvojenim 
područjima, a zatim izvesti državni udar sličan onome iz 1903. Od toga ipak nije 

bilo ništa jer je Pašić preko svojih agenata u ,Crnoj ruci“ bio obaviješten o ovim 
akcijama, pa su zavjerenici u zadnji čas odustali od svoga plana.?? 

Iza svega je, prema riječima povjesničara Radovana M. Draškovića, stajala 
činjenica da je Pašićeva vlada imala ,svoje uši i oči u neposrednoj blizini Apisovoj 
i tačno je znala za sve pripreme“ te je pripremila opasni protuplan. U tom 
smislu ilustrativno je upozorenje koje je Apisu uputio monah, kasniji episkop 
pravoslavne crkve dr. Nikola Velimirović: ,Dragi prijatelju, ja se bojim za vas, i 
u slučaju kakvog pokušaja nasilnim merama da ovom pitanju date epilog, zasede 
koje su postavljene pobiće i vas i vaše društvo. Uzmite to na znanje i prema tome 
se upravljajte, aja vas molim da budete razumni i ne činite ništa što bi vas moglo 
stajati glave.“ 

Iako Drašković kao izvor podataka navodi kasnije razgovore s Dušanom 
Stefanovićem, tadašnjim ministrom obrane, i bivšim ministrom Vojom Janjićem, 
što uizvjesnoj mjeri u pitanje dovodi vjerodostojnost čitave priče, ostaje činjenica 
da je u nasilnom ozračju tadašnje srbijanske politike ovakav scenarij prilično 
vjerojatan, što potvrđuju i novija istraživanja povjesničara Vase Kazimirovića.?? 

Da je tome tako svjedoče primjeri koji pokazuju kako su pripadnici ,Crne 
ruke“ prema političkim protivnicima redovito bili nasilni. Tako je 1911. jedan od 
stožernih časnika srbijanske vojske i član ,Crne ruke“ došao u vladu, lupio nogom 
o pod i prijetećim posezanjem za sablju tadašnjem ministru financija Stojanu 
Protiću dao do znanja da se mora prestati odupirati trošenju proračunskog novca 
na djelatnost pograničnih časnika koji su za račun ,,Crne ruke“ vršili obavještajnu 
djelatnost u Makedoniji i Bosni i Hercegovini i koji su kasnije imali važnu ulogu 
u sarajevskom atentatu. Osim toga, Protić je, kao poznati protivnik ,Crne ruke“ 
doživio i to da ga je pred njegovim vlastitim domom sačekao utjecajni aktivist 
»Crne ruke“ Vojin Tankosić i prijeteći mu poručio da se ,ne igra vatrom jer 
će, inače jednog dana odleteti u vazduh zajedno sa kućom i celom familijom“. 
Prijetnjama je 1912. bio izložen premijer i ministar vanjskih poslova Milovan 
Milovanović kojemu je usred bijela dana u fijaker prijeteći uskočio Tankosić, 


33 R.M. DRAšKOVIĆ, Pretorijanske težnje u Srbiji, Beograd, 2006., 5 — 57, 185, 186; D. T. BATAKOVIĆ, 
Storm over Serbia, 310, 316, 324, 326; B. JELAVICH, History of the Balkans, 106 — 111; Vasa 
KAZIMIROVIĆ, Crna ruka, Kragujevac, 1997., 317 — 323, 378 — 380; D. MACKENZIE, Apis: The 
Congenial Conspirator, 72, 108 — 122, 135, 136; O. POoPovIĆ-OBRADOVIĆ, The Parliamentary system, 
164, 173, 340, 585 —- 588; H. STRACHAN, The First World War, 64 — 67; M. Ž. ŽivKkOoVIĆ, Pukovnik 
Apis. Solunski proces hiljadu devetsto sedamnaeste, Beograd, 1955., 669 — 679; M. BJELAJAC, Novi 
(stari) zapleti, 22, 23, 55; C. CLARK, The Sleepwalkers, 43, 44; R. C. HALL, Serbia, 104, 105; Vasa 
KAZIMIROVIĆ, Crna ruka, Kragujevac, 1997., 317, 323, 378 — 380. 

% R.M. DRAŠšKOVIĆ, Pretorijanske težnje, 185, 186. 

5 R.M. DRAšKOVIĆ, Pretorijanske težnje, 185, 186; V. KAZIMIROVIĆ, Crna ruka, 597. 

tražeći aktivniji odnos vlade prema stvaranju balkanskog saveza za nadolazeći 
rat s Osmanskim Carstvom, zbog čega je Milovanović vrlo brzo našao zajednički 
jezik s ,Crnom rukom“ te je kasnije čak i nastojao zataškati njihovu zavjereničku 
djelatnost o kojoj je pisao britanski tisak.“ 

Ovakvo stanje stvari je, prema riječima Joachima Remaka, omogućavalo 
beogradskoj vladi da ima uvid u djelatnost ,Crne ruke“ koja je u prvo vrijeme 
otvoreno surađivala s pojedinim ministrima zbog čega valja vjerovati da jebarem 
dio ovih komunikacijskih kanala ostao otvoren i kasnije te da su Pašić i njegovi 
ministri 1914. u izvjesnoj mjeri bili upoznati s planovima za sarajevski atentat. 
U prilog tome Remak ističe u literaturi često navođenu tezu, o kojoj opširnije 
u nastavku, da je operativac ,Crne ruke“ i jedan od neposrednih organizatora 
sarajevskog atentata Milan Ciganović ,vrlo vjerojatno bio Pašićev osobni agent“. 

Ovdje na umu valja imati i činjenicu da je Apisa i Pašića povezivao zajednički 
strateški cilj, stvaranje Velike Srbije na osnovu Naćertanija Ilije Garašanina, što 
znači da je uzrok njihova sukoba bio na taktičkoj razini, odnosno oko pitanja 
trenutka i načina ostvarenja zajedničkog cilja. Zato ne čudi da su tijekom 
Balkanskih ratova sukobljene strane svoje razmirice stavile na stranu i da je 
»Crna ruka“ djelovala kao obavještajna ruka vanjske politike beogradske vlade.?? 

Ipak, u proljeće i ljeto 1914. Pašić je, nasuprot bezuvjetnoj ratobornosti ,Crne 
ruke“, zbog iscrpljenosti zemlje i vrlo lošeg stanja vojske bio sklon izbjeći, ili barem 
odgoditi, sukob s Austro-Ugarskom. Prema podatcima u arhivskoj ostavštini 
Svetozara Pribičevića, u vrhovima vlade u Beogradu tada se vjerovalo da će u 
slučaju napada Austro-Ugarske na Srbiju izbiti svjetski rat. Također, računalo 
se da je Srbiji potrebno 3 — 10 godina mira, odnosno do trenutka kad Antanta 
1917. dosegne vrhunac svoje vojne pripravnosti i dok Srbija vojno i politički ne 
asimilira područja osvojena u Balkanskim ratovima.“ Ovo držanje beogradske 


%* Milorad BELIĆ, Vojvoda Tankosić, Valjevo, 2005., 33, 45; Milan RAKIĆ, Konzulska pisma 1905-1911, 
Beograd, 1985., 327; D. T. BATAKOVIĆ, Storm over Serbia, 335; R. M. DRAŠKOVIĆ, Pretorijanske 
težnje, 146, 147; V. KAZIMIROVIĆ, Crna ruka, 513. 

37]. REMAK, Sarajevo, 49,71. 

* R.C.HarLL, Serbia, 93, 94; D. MACKENZIE, Apis: Congenial Conspirator, 69, 70. 

* Prema raspoloživim podatcima Srbiju su Balkanski ratovi stajali 370 milijuna dinara, tri godišnja 
državna proračuna, što je povećalo proračunski deficit ionako prezadužene države. Dodatni teret 
predstavljao je kredit od oko 120 milijuna dinara namijenjen opremanju vojske iscrpljene u Balkanskim 
ratovima, koji je beogradska Narodna skupština nevoljko izglasovala u lipnju 1914., deset dana prije 
sarajevskog atentata. G. MARTEL, The Month that changed the World, 84; R. C. HALL, Serbia, 106. 

“Naime, premariječima Ljubomira Jovanovića koji je u tadašnjoj Pašićevoj vladi bio ministar prosvjete, 

Srbiji je trebalo vremena za popunu vojske oslabljene gubitcima u Balkanskim ratovima, da nabavi 

novo oružje te da napravi strateške željeznice do novoosvojenih krajeva, što je trebalo ubrzati njihovu 

asimilaciju. Bogdan KRIZMAN, Hrvatska u prvom svjetskom ratu, Zagreb, 1989., 45, 47. 

vlade jezgrovito je opisao Mile Bjelajac tvrdnjom da je ,nedvosmisleno je da 
je Srbija bacala pogled na oslobođenje i ujedinjenje sa braćom u Bosni, ali do 
pogodne međunarodne konjukture je bilo daleko“. Sve u svemu, Pašić i njegovi 
suradnici nisu, kako se to često tvrdi, bili bez saznanja o sarajevskom atentatu i 
njegovoj pozadini. Naprotiv. 


BEOGRADSKA OBAVJEŠTAJNA MREŽA U BOSNI I HERCEGOVINI 


Ipak, Mile Bjelajac negira umiješanosti beogradske vlade u sarajevski atentat, 
tvrdeći da je ,Mlada Bosna“ bila autohtoni pokret i da je ,u njenom krilu rođena 
..ideja za atentat kakav se ranije pripremao na cara i druge velikodostojnike. 
Potreba Srbije za predahom i oporavkom te dugim periodom mira nije se 
shvatala.“? Bjelajac pri tome ne mimoilazi postojanje beogradske obavještajne 
mreže u Bosni i Hercegovini koju je vlada Kraljevine Srbije, neizravno, uglavnom 
preko ,Narodne odbrane“ financirala, ekipirala i nadzirala i o kojoj je Nikola 
Pašić imao jasnu predodžbu. Stoga ni sarajevski atentatori, ali ni ,Crna ruka“ 
nisu bili potpuno neovisni akteri jer je linija zapovijedanja sezala od obavještajne 
mreže u Bosni i Hercegovini, u koju su bili uključeni ibudući sarajevski atentatori, 
preko Drine, do službenih vlasti u Beogradu. 

Da je tome tako svjedoče izvorni podatci koje je objavio sudac istražitelj nakon 
Sarajevskog atentata 1914. Leo Pfeffer. Prema tim podatcima austrougarske 
su vlasti tijekom ratnih operacija u Srbiji u jesen 1914. zaplijenile mnoge 
povjerljive dokumente koji svjedoče o djelatnosti beogradske obavještajne 
mreže pri čemu se posebno izdvaja dnevnik pograničnog časnika u Loznici 
i povjerenika ,Crne ruke“, Koste Todorovića, kroz čije je ruke prolazio novac 
za odlazak mladića iz Bosne i Hercegovine na četničku obuku u Srbiju, koji 
je imao podatke o beogradskim povjerenicima na terenu i koji je kasnije bio 
jedna od ključnih osoba u prebacivanju sarajevskih atentatora preko Drine.“? 
Posebno je zanimljivo što Pfeffer navodi da su postojale dvije vrste povjerenika, 
organizirani i neorganizirani, pri čemu ,organizirani su bili zaprisegnuti, te im 
je bilo zaprijećeno smrću u slučaju da odadu organizaciju“. Ovo jasno ukazuje 
da je bila riječ o članovima ,Crne ruke“ koji su polagali sljedeću prisegu: ,Ja ... 


41 M.BJELAJAC, Novi (stari) zapleti, 22. 

2  M.BJELAJAC, Novi (stari) zapleti, 20. 

5  L.PFEFFER, straga o sarajevskom atentatu, 17 — 22; Vojislav BOGIĆEVIĆ, Sarajevski atentat. Izvorne 
stenografske bilješke sa glavne rasprave protiv Gavrila Principa i drugova, održane u Sarajevu 1914. g., 
Sarajevo, 1954., 319, 320, 341, 342. 

zaklinjem se suncem koje me greje, zemljom što me hrani, bogom, krvlju svojih 
otaca, čašću i životom da ću od ovog časa pa do smrti verno služiti zadatku ove 
organizacije““* Opisujući pobliže ulogu ove beogradske obavještajne mreže 
u sarajevskom atentatu, Pfeffer ističe da je jasno ,da su neke osobe, koje su 
pomagale atentatorima, bile u vezi s tim pograničnim oficirima“ koji su, kako 
je to prethodno spomenuto, za potrebe ,Crne ruke“ prikupljali obavještajne 
podatke. Riječ je bila obeogradskim povjerenicima u Bosni i Hercegovini koji su 
najčešće bili članovi ,Narodne odbrane“ ili članovi srpskih sokolskih društava.# 

Jedan od takvih je bio izvjesni Jovo Jagličić prema čijem je svjedočenju, 
pročitanom na sarajevskom procesu atentatorima u listopadu 1914., ,Narodna 
odbrana“ vršila obavještajnu djelatnost, ali je i pripremala diverzante koji su 
trebali djelovati u slučaju izbijanja rata Austro-Ugarske i Srbije.“ Drugi je bio 
Trifko Krstanović, koji je 1909. bio unovačen u mrežu ,Narodne odbrane“ te je 
prošao četničku obuku koja je bila financirana proračunskim novcem Kraljevine 
Srbije. Nakon obuke koja je trajala tri mjeseca Krstanović je najprije bio kurir 
lokalnog čelnika ,Narodne odbrane“ u Šapcu Bože Milanovića, nakon čega je, 
1910., poslan u Bosnu i Hercegovinu kao povjerenik.“ 

Zato je Krstanović na sudskom procesu u Sarajevu u listopadu 1914. na upit 
sudca: ,Je li ima Narodna odbrana veze sa generalštabom Srbije?“ odgovorio: 
»Mislim da jeste“ Ovdje je važno spomenuti da su istu obuku kao i Krstanović 
prošli i sarajevski atentatori Gavrilo Princip i Vladimir Gaćinović te kasniji 
povjerenik ,Narodne odbrane“ u Sarajevu Danilo Ilić. Prema objavljenim 
austrougarskim dokumentima ovu je obuku 1909. prošao i Milan Ciganović, 
povjerenik ,Crne ruke“ koji je pomogao sarajevskim atentatorima i koji je 
vjerojatno bio agent Nikole Pašića.“ 

Četnička obuka odvijala se 1908. i 1909. u mjestu Ćuprija, na krajnjem jugu 
tadašnje Srbije, te je obuhvaćala rukovanje dinamitom, bombama, brzometnom 
puškom i fizičke pripreme. Četnici su od beogradske vlade dobivali plaću koja 


“LL. PFEFFER, Istraga o sarajevskom atentatu, 22; Tajna prevrtana organizacija. Izvestaj sa pretresa 


vojnog suda za oficire u Solunu, Solun, 1918., 361, 362. 

L. PFEFFER, Istraga o sarajevskom atentatu, 100, 114, 115; 

“€ V. BogićEviIĆ, Sarajevski atentat, 306; Austro-Hungarian Red Book, Collected Diplomatic 
Documents Relating to the the Outbreak of the European War, London, 1915., 487 — 489. 

#7 Prema Pfefferovim riječima, u četnički logor su svakih dva tjedna dolazili članovi vodstva , Narodne 
odbrane“ ali i posebni činovnik Ministarstva financija Kraljevine Srbije koji je podmirivao troškove 

četničke obuke. Ovi podatci bili su poznati i vrhovima vlasti u Beču koje su ih, nakon uručenja 
ultimatuma Srbiji, proslijedile u London, Berlin, St. Petersburg, Rim, Pariz i Carigrad. L. PFEFFER, 
Istraga o sarajevskom atentatu, 118 — 120; Austro-Hungarian Red Book, 461, 462, 480 — 487. 

# V. BogIĆEVIĆ, Sarajevski atentat, 258 — 265, 285, 310; Austro-Hungarian Red Book, 470. 

se kretala od 10 do 80 dinara za obične vojnike i 150 dinara za časnike. Za 
razumijevanje obavještajne djelatnosti, Narodne odbrane“injezine isprepletenosti 
s djelatnošću ,Crne ruke“, karakteristično je da je četničko oružje i streljivo nakon 
obuke bilo uskladišteno u spremištima ,Narodne odbrane“ u gradu Vranju.? 

Konspirativni karakter beogradske obavještajne mreže u svom je svjedočenju 
na sarajevskom procesu u listopadu 1914. ukratko opisao i atentator Trifko 
Grabež. Suočen s dokumentiranim dokazima da ,Narodna obrana“ nije bila 
tek obično kulturno-prosvjetno društvo, nego da je i programski bila usmjerena 
na rušenje Austro-Ugarske, Grabež je rekao da ,po ovom štatutu izgleda da je 
uperena protiv Monarhije, ali drugi program koji su sastavili, izgleda da je čisto 
kulturan“. 

Povezanost ,Narodne odbrane“ s vrhovima vlasti u Beogradu najjasnije 
je izrazio sam Nikola Pašić koji je neposredno iza sarajevskog atentata, želeći 
izbjeći provociranje vlade u Beču, ovoj organizaciji ,zabranio...da ma išta radi u 
duhu nacionalne agitacije u Austro-Ugarskoj“.*' Stoga ne čudi da je u najnovije 
vrijeme čak i Dušan T. Bataković, koji inače odbacuje bilo kakvu odgovornost 
Kraljevine Srbije za sarajevski atentat, konstatirao da je ,Narodna odbrana“ pored 
propagande i obrazovne djelatnosti, bila organizacija čije se djelovanje od samog 
početka ,svelo na održavanje mreže agenata koji su bili u stalnom dodiru i sa 
civilnom i sa vojnom obavještajnom službom u Beogradu“.** O tome svjedoči i Mile 
Bjelajac koji, na osnovu podataka iz objavljene arhivske građe, ističe kako je Apis u 
jednom dopisu iz srpnja 1914. tražio nemiješanje policijskih vlasti, ali i , Narodne 
odbrane“ u njegovu obavještajnu djelatnost, što će reći i djelatnost ,Crne ruke“.? 


»MLADA BOSNA“ I BEOGRADSKA OBAVJEŠTAJNA MREŽA 


U Apisovu obavještajnu mrežu bili su uvučeni i pripadnici ,Mlade Bosne“, 
primjer čega je nesuđeni sarajevski atentator Vladimir Gaćinović koji je tijekom 
1911. boravio u Beogradu, gdje je pristupio i ,Narodnoj odbrani“ i ,Crnoj ruci“ 
te je nakon povratka u rodnu Bosnu i Hercegovinu postao ovdašnji obavještajni 
povjerenik.“ O povezanosti ,Mlade Bosne“ s beogradskom obavještajnom 
mrežom svjedoči epizoda s početka 1914. kada je Vojislav Tankosić, da bi prikrio 


? M. BELIĆ, Komitski vojvoda Vojislav Tankosić, 29. 

9% V.BoGićEviĆ, Sarajevski atentat, 311. 

"Đorđe Đ. STANKOVIĆ, Nikola Pašić, saveznici i stvaranje Jugoslavije, Nolit, Beograd, 1984., 29. 
82 D.T.BATAKOVIĆ, Storm over Serbia, 324. 

3 M. BJELAJAC, Novi (stari) zapleti, 25. 

“€ V. DEDIJER, Sarajevo 1914., 228, 229, 374, 382; V. BOGIĆEVIĆ, Sarajevski atentat, 35, 59. 

tragove djelatnosti ,Crne ruke“ u Bosni i Hercegovini, sastanak s nekoliko 
mladobosanaca organizirao u Touloseu u Francuskoj. Iako se planovi koji su 
tamo bili iskovani nisu ostvarili, sam sastanak pokazuje da su mladobosanci bili 
uvučeni u Apisovu mrežu. Ovdje je važno naglasiti daje Tankosić bio odlučan ,da 
se uradi nešto konkretno za srpsku stvar“, što ga je u očima budućih sarajevskih 
atentatora činilo pravom osobom od koje se može dobiti ohrabrenje, ali i 
konkretna pomoć za ostvarenje njihove zamisli. Ovo tim više što se on, vjerojatno 
još od 1911., bavio mišlju o organiziranju atentata na Franju Ferdinanda.?? 

Sagledavajući okolnosti koje su prethodile Sarajevskom atentatu, Dušan T. 
Bataković u najnovije je vrijeme ponovo aktualizirao upitnu tezu kako je zamisao 
o atentatu potekla isključivo iz redova ,Mlade Bosne“ te da su Apis i Tankosić 
mlade atentatore ohrabrili i dali im logističku potporu, bez znanja vlade u 
Beogradu, ali i uprave ,Crne ruke“.** Bataković je međutim mimoišao podatak 
koji je donio još Vladimir Dedijer, kako su sarajevski atentatori od ,Crne ruke“ 
osim oružja i bombi, dobili i znatan novčani iznos koji se kretao od 130 do 1000 
srpskih dinara, iza čega su, kao u prethodno spomenutom slučaju financiranja 
četničke obuke, vjerojatno stajale državne financije Kraljevine Srbije, a možda i 
financijska potpora iz Rusije ili novac koji je ,Crna ruka“ nezakonito izvukla iz 
javnih fondova.?7 

Samuel R. Williamson zato, na osnovu opširnog pregleda znanstvenih 
spoznaja o ovom pitanju, smatra da je Apis otprije planirao ubojstvo Franje 
Ferdinanda te da je ,iskoristio nacionalizam mladih učenika i nemogućnost 
Pašićeve vlade da nadzire Crnu ruku“.* U prilog tome ide i stajalište Roberta 


5 D. MACKENZIE, Apis: Congenial Conspirator, 74,75; V. DEDIJER, Sarajevo 1914., knj.1,87;J. REMAK, 


Sarajevo, 54, 55. Prema arhivskim podatcima koje donosi Milorad Belić, Tankosić je bio povezan i 
s tzv. revolucionarnom omladinom u Hrvatskoj te je čak bio sponzor atentata na komesara Slavka 
Cuvaja u Zagrebu. M. BELIĆ, Komitski vojvoda Vojislav Tankosić, 31, 32, 50, 51. 

Upitnost ove teze potvrđuje i sam Bataković navodeći da ona počiva na Apisovu pismenom 
priznanju na Solunskom procesu 1917., koje je dao u nadi da će tako spasiti vlastiti život, ali i na 
političkim računicama tadašnje srbijanske vlade u izbjeglištvu koja je time pripremala teren za 
mogući separatni mir s Austro-Ugarskom, ali se također htjela riješiti opasnog protivnika. D. T. 
BATAKOVIĆ, The Salonica trial 1917. Black Hand vs. Democracy, 281, 282, 288. 

V. DEDIJER, Sarajevo 1914., knj. I, 382. Ruski vojni ataše u Beogradu pukovnik Artomanov je 
poslije Prvog svjetskog rata priznao da je ,Crnu ruku“ snabdijevao novcem za njezinu obavještajnu 
djelatnost. David Fromkin kao mogući izvor financiranja ,,Crne ruke“ navodi zloupotrebu dijela od 
oko 4 milijuna franaka kojim je ruska vlada još od 1910. sponzorirala srpski časnički kor. Naime, 
u proljeće 1914. u javnost je dospjela afera s fondom ,Oficirske zadruge“ koji je bio pod nadzorom 
»Crne ruke“ i koja je iz njega izvukla oko 700.000 dinara za financiranje svoje djelatnosti. C. 
CLARK, The Sleepwalkers, 412; J. REMAK, Sarajevo, 57. D. FROMKIN, Europe's Last Summer, 130; V. 
KAZIMIROVIĆ, Crna ruka, 588, 589. 

* S.R. WILLIAMSON, Ihe Origins of World War I, 804, 805. 

Okeyja koji je, nakon opširnog uvida u literaturu o ,Mladoj Bosni“, ustvrdio 
da su Princip i mladobosanci bili socijalno marginalizirani pojedinci, zaneseni 
srpskom nacionalnom predajom, koji su, usprkos kulturološkoj, anarhističkoj 
i modernističkoj pobuni protiv starijih naraštaja, u izvjesnoj mjeri ipak bili 
oruđe srbijanske vojno-obavještajne službe. Iz ovakvog višeslojnog mentalnog 
sklopa vjerojatno je proisteklo i njihovo odbijanje da odustanu od atentata 
kada je to, sredinom lipnja 1914., vodstvo ,Crne ruke“ od njih zatražilo.?? 

Ovakav razvoj događaja stoga je imao obilježje nepredviđenosti i 
iracionalnosti jer kao što vlada u Beogradu nije mogla nadzirati Apisa i njegovu 
djelatnost, tako on nije mogao nadzirati mlade atentatore. Zato je u nastavku 
važno ispitati motive koji su pokretali sarajevske atentatore i ,Crnu ruku“ ali i 
vladajuću elitu u Beogradu. 


MOTIVI ZA ATENTAT 


U tom je smislu karakteristično suvremeno svjedočanstvo povjesničara, 
novinara i pravnika Slobodana Jovanovića koji je Apisa i članove ,Crne 
ruke“ smatrao nesebičnim patriotima, ali i opasnim fanaticima kojima je 
»patriotsko oduševljenje ugušilo svaku kritičnost“ pa su ,kao mesečari postali 
neosetljivi za teškoće i opasnosti. Tražili su akciju što pre i po svaku cenu“. 
Ovo svjedočanstvo na vrlo slikovit način dočarava ratoborno i vrlo iracionalno 
ozračje kako unutar ,Crne ruke“ i unutar beogradske obavještajne mreže u 
Bosni i Hecegovini, ali i unutar beogradske političke elite, pri čemu je posebno 
važan utjecaj nedorečenih i kontroverznih reformskih planova austrougarskog 
prijestolonasljednika Franje Ferdinanda. 

Vladimir Dedijer smatra da je zamisao Franje Ferdinanda o uspostavi 
trijalizma, odnosno stvaranja posebne južnoslavenske jedinice unutar 
Austro-Ugarske sa središtem u Zagrebu, bila politička smicalica kojom je 
prijestolonasljednik htio pridobiti Hrvate i tako slomiti Mađare, zaobići 
dualistički okvir i obnoviti neku vrstu bečkog centralizma. Dedijer, isto kao 
i Seaton-Watson prije njega, uočava da su ove zamisli u Beogradu izgledale 


9% Robin OKEv, Taming Balkan nationalism, New York, 2007., 211 — 216. Naime, nakon sastanka 
Vrhovne centralne uprave ,Crne ruke“ na kojem je odlučeno da se atentatore zaustavi, poslane su 
instrukcije sarajevskom agentu Danilu Iliću. No, prema njegovim riječima, Princip i Grabež ,nisu 
htjeli ni čuti o tome“ da se atentat obustavi. D. MACKINLEY, Apis: Congenial Conspirator, 136, 137; 
R.F. HAMILTON, H. H. HERWIG, Decision for war, 43. 

Dušan T. BATAKOVIĆ, Slobodan Jovanović i Crna ruka, Slobodan Jovanović. Ličnost i delo., Naučni 
skupovi SANU knj. XC., Odeljenje društvenih nauka knj. 21, SANU, Beograd, 229, 230. 

opasno jer se vjerovalo da će stvaranje trijalizma onemogućiti da Srbija 
preuzme ulogu Pijemonta južnih Slavena.“ 

U tom je smislu karakteristično zapažanje Geoffreyja Wawaroa koji smatra 
da je Franjo Ferdinand iz srpske perspektive izgledao kao ,zagovornik Velike 
Hrvatske, rimokatoličke super-države koja je trebala obuhvaćati Hrvatsku, 
Dalmaciju, Bosnu i Hercegovinu, Sloveniju ...čime je zagazio u pokrajine koje 
su Srbi smatrali svojima“.# 

Robin Okey smatra da je ,autoritarni nadvojvoda Franjo Ferdinand gajio 
dalekosežne planove da dvojbenim ustavnim manevrima presječe gordijevski 
čvor mađarskog... nacionalizma“ pri čemu je austrougarska uprava u Bosni i 
Hercegovini, zbog širenja ideje da Srbija treba biti Pijemont južnih Slavena, 
gajila izraženo nepovjerenje prema Srbima. 

Iako Franjo Ferdinand nije bio ratoboran kako se to moglo zaključiti 
iz njegova strogog vojničkog držanja, iz perspektive Beograda njegove su 
zamisli izgledale opasno jer su stajale na putu ostvarenja ideje Velike Srbije na 
osnovu Načertanija Ilije Garašanina, što je bio zajednički strateški cilj Apisa i 
Pašića, posebno nakon Balkanskih ratova, kada je ta ideja izgledala na dohvat 
ruke.“ Usporedo s time, na Apisovo razmišljanje i djelovanje vjerojatno je 
utjecala i činjenica da je ,Crna ruka“ prema riječima Dušana 'T. Batakovića, 
bila ,kolateralna žrtva Balkanskih ratova“ u kojima su poginuli utjecajni 
članovi vodstva organizacije, ideolog i glavni utemeljitelj Ljuba Jovanović- 
Čupa, predsjednik Ilija Radivojević, bojnik Milan Vasić, koji je ujedno bio 
tajnik ,Narodne obrane“ i mnogi drugi. Istovremeno, izvjestan broj članova 
bio je uvjeren da nema potrebe za daljnjim djelovanjem jer je njihova misija 
»osvetnika Kosova“ bila ispunjena. ,Crna ruka“ je zato, smatra Bataković, 
»prestala djelovati kao jedinstvena i djelatna organizacija“. 


€ V.DEDIJER, Sarajevo 1914., knj. 1., 160 — 172, 196; R. W. SEATON-WATSON, Sarajevo, 53 — 57. 

€ Geoffrey WAWARO, A Mad Catastrophe, New York, 2014., 115. 

€$ R.OKEy, Taming Balkan nationalism, 248. 

€“ R.C.HarLrL,Serbia, 93,94; D. MACKENZIE, Apis: The Congenial Conspirator, 69,70; M. MACMILAN, 
The War that Ended Peace, 402, 403. 

D.T. BATAKOVIĆ, Storm over Serbia, 332. Tezu o nefunkcionalnosti ,Crne ruke“ nakon Balkanskih 
ratova na zanimljiv je način obrazložio još Čedomir A. Popović, član te organizacije i srbijanski 
pogranični časnik u Šapcu. Prema njegovu mišljenju, ,Crna ruka“ osnovana 1911., nije se do 
izbijanja Balkanskih ratova sljedeće godine uspjela u cijelosti organizirati. Tijekom Balkanskih 
ratova, 1912. i 1913., zbog velikih žrtava popucale su organizacijske veze vodstva s članstvom, što 
znači da je u stvarnosti funkcioniralo samo vodstvo organizacije, tj. gore spomenuta šačica oficira 
okupljenih oko Apisa. Čedomir A. Popović, Sarajevski atentati organizacija Ujedinjenje ili smrt, 
Nova Evropa, knj. XXXV., sv. 7, 1932., 399, 400. 

U ovakvim je okolnostima Apis, uživajući zaštitu šefa glavnog stožera srpske 
vojske feldmaršala Radomira Putnika koji ga je smatrao iskrenim domoljubom 
i vrhunskim protu-obavještajnim časnikom, s malom skupinom od nekih 20 do 
25 suradnika provodio vlastitu politiku, neovisnu od službene politike vlade u 
Beogradu. Zato je, doznavši za dolazak prestolonasljednika Franje Ferdinanda i za 
vojne manevre u okolici Sarajeva, zaključio kako je čitava stvar završna priprema 
za austrougarsku invaziju Srbije, odnosno da je rat neizbježan.“ U tom smislu 
ironično zvuči zapažanje Margaret MacMillan i Mannfrieda Rauchensteinera 
da je Franjo Ferdinand djelovao kao kočničar ratobornog šefa austrougarskog 
glavnog stožera Conrada von Hotzendorfa jer je smatrao da eventualna vojna 
akcija protiv Srbije donosi rizik rata s Rusijom." 

Ipak, u najnovije vrijeme Mile Bjelajac istaknuo je kako je Apisov strah imao 
realno pokriće jer su austrougarski ratni planovi napad na Srbiju predviđali u 
trenutku kad ona bude najslabija. S obzirom na to da je 1914., nakon Balkanskih 
ratova, Srbija bila vojno i financijski iscrpljena i zauzeta gušenjem pobuna u 
južnim pokrajinama, Apis je vjerovao da su manevri austrougarske vojske, 
zakazani za lipanj 1914. u okolici Sarajeva, pokazatelj namjere Austro-Ugarske 
da iskoristi takvu situaciju, odnosno da su manevri ,pretekst za upad Austrije u 
Srbiju, na čelu sa glavnokomandujućim Francom Ferdinandom“.$ 

O tadašnjem napetom ozračju u vrhovima vlasti Kraljevine Srbije svjedoči i 
podatak da je tijekom Prvog svjetskog rata Pašić ,u trenutku iskrenosti...jednom 
talijanskom prijatelju priznao da je samo jednom strepio za budućnost svoje 
zemlje, kad je saznao za plan Franje Ferdinanda za preuređenje Austro-Ugarske 
monarhije“, što znači da je u proljeće i ljeto 1914. čak i pragmatični Nikola Pašić 
imao motiv prešutno odobravati planove Apisa i njegovih suradnika. 


KRALJEVINA SRBIJA ISARAJEVSKI ATENTAT 


Da je tome zaista tako svjedoči činjenica da je Gavrilo Princip na suđenju 
u Sarajevu u listopadu 1914. izjavio kako je jedan od njegovih suatentatora 
»Čabrinović ... rekao, da je njemu Tankosić kazao da taj kanal vodi direktno 


€ D.T. BATAKOVIĆ, Storm over Serbia, 332, 347; D. MACKENZIE, Apis: Congenial Conspirator, 102, 


124 — 128. 
$€ M. MACMILAN, The War that ended Peace, 402, 403; M. RAUCENSTEINER, The First World War and 
end of the Habsburg Monarchy, 79, 80. 
M. BJELAJAC, Novi (stari) zapleti, 24, 26; Č. A. Popović, Sarajevski atentati organizacija 
Ujedinjenje ili smrt, Nova Evropa, knj. XXV., sv. 7, 1932., 406 — 408. 
J. REMAK, Sarajevo, 56, 57. 

od Beograda do Sarajeva. Znamo mi što se pod tim razumije: da su imali 
povjerenike“. Ovim je riječima Princip slikovito ilustrirao nikad do kraja 
razjašnjenu ulogu službenih vlasti Kraljevine Srbije u Sarajevskom atentatu. 
Naime, toliko puta spominjana činjenica da su trojica mladih atentatora u 
Beogradu od povjerenika ,,Crne ruke“ Milana Ciganovića dobili oružje, bombe, 
ali i izvjesnu svotu novca, samo je vrh ledenog brijega ovog problema jer je od 
Ciganovića linija zapovijedanja i odgovornosti vodila u dva smjera, prema ,Crnoj 
ruci“ i Apisu, ali i prema Pašiću. 

Milan Ciganović je s jedne strane bio posrednik između budućih sarajevskih 
atentatora i Vojina Tankosića, koji je za njih bio gotovo mitska figura jer je 
oličavao srbijanski vojno-zavjerenički milje povezan s četnicima, među kojima 
je bilo dosta dragovoljaca iz Bosne i Hercegovine. Jedan od takvih bio je i sam 
Ciganović koji je nakon četničke karijere dobio namještenje na srbijanskim 
državnim željeznicama, ali se i uključio u zavjereničku djelatnost u ,Crnoj ruci“. 
Ciganović je Principa i njegove prijatelje uključio u dobro uhodanu zavjereničku 
mrežu nakon čega su oni počeli tražiti oružje za ostvarenje svog nauma. S tom je 
namjerom jedan od budućih atentatora, Trifko Grabež, došao pred Tankosića.7! 

Gavrilo Princip je na sarajevskom procesu u listopadu 1914. taj susret opisao 
ovako: 


»Iankosić je pozvao jednog od nas k sebi, a mi smo odlučili da podje Grabež. 
Grabež mi je kazao da je Tankosić načinio na njega dobar utisak...“ 

»U koju je svrhu pozvao Tankosić jednog od vas“ upitao je Principa sudac. 

»Da vidi da li smo sposobni da izvedemo atentat“ odgovorio je Princip.7? 


Zavjereničko ozračje unutar ,Crne ruke“ i njezin odnos prema sarajevskom 
atentatu ilustriraju iriječi koje je Tankosić uputio Đuri Šarcu, drugom posredniku 
s bosanskim atentatorima, predajući mu oružje za Principa, Čabrinovića i 
Grabeža: ,Za slične svrhe ja sam dao do danas mnogo oružja, pa ne samo da nije 
ništa učinjeno, nego se nije ni pucanj čuo. Kad ti tvrdiš da je stvar na sigurnom 
putu, tada ne samo da ću ti dati oružje, već i samoga sebe.“? 

U isto vrijeme, Milan Ciganović je vrlo vjerojatno bio i agent predsjednika 
vlade Nikole Pašića, što znači što znači da je Pašić barem nekoliko mjeseci prije 
sarajevskog atentata moguće imao informacije iz prve ruke, što bi značilo da je, 
barem prešutno, odobravao zavjereničke planove bosanskih mladića, odnosno 


7 V. BoGićEvić, Sarajevski atentat, 75. 

7 L. PFEFFER, Istraga o sarajevskom atentatu, 29; V. DEDIJER, Sarajevo, knj. 1, 376, 377, 385; David 
FROMKIN, Europe's last summer, 122, 123. 

7 V. BoGićEVIĆ, Sarajevski atentat, 59. 

73 M. BELIĆ, Komitski vojvoda Tankosić, 48. 

Apisa i ,Crne ruke“.* Zato je Ciganović, koji se uz Tankosića izričito spominje 
sarajevskoj policijskoj istrazi u ljeto 1914. i u austrougarskom ultimatumu 
Srbiji od 23. srpnja 1914., bio izuzet iz ograničenog broja uhićenja koja su po 
Pašićevu nalog bila izvedena nakon Sarajevskog atentata. Čak što više, Ciganović 
je vrlo brzo sklonjen iz Beograda, za razliku od Tankosića koji je bio uhićen i 
izložen policijskoj torturi. Razlog za Ciganovićevo sklanjanje vjerojatno je bila 
činjenica da je on bio rodom iz Bosne i Hercegovine te da je Austro-Ugarska 
mogla tražiti njegovo izručenje i tako doznati da su Pašić i njegovi ministri 
bili upućeni u pozadinu Sarajevskog atentata, ali i dobiti uvid u beogradsku 
obavještajnu mrežu u Bosni i Hercegovini.“ Uz sve ovo, sumnju da je Ciganović 
zaista bio Pašićev agent potkrepljuje njegovo držanje na Solunskom procesu 
1917. kada je svjedočio protiv Apisa i ,Crne ruke“. O tome posredno svjedoče 
i sjećanja srbijanskog ministra obrane Dušana Stefanovića iz 1914. da je Pašić o 
pripremama za sarajevski atentat doznao po ,izvjesnim privatnim dostavama“, 
vjerojatno upravo od Ciganovića. 

U prilog činjenici da su Pašić i njegovi suradnici imali informacije iz prve ruke 
govori i Vladimir Dedijer koji bilježi da je Pašićev najbliži suradnik Stojan Protić 
obavijest o kretanju sarajevskih atentatora najvjerojatnije dobio preko mreže 
»Narodne obrane“ čiji je povjerenik Jakov Miović, srpski seljak koji je živio s 
bosanske strane Drine i koji je radio za srbijansku vojno-obavještajnu službu, 
dakle za Apisa, odmah nakon prelaska sarajevskih atentatora o svemu izvijestio 
povjerenika ,Narodne odbrane“ u Šapcu Božu Milanovića, koji je obavijest 
proslijedio svom nadređenom, šefu ,Narodne odbrane“ Božidaru Jankoviću u 
Beogradu, koji je o svemu izvijestio Protića." Stoga ne čudi da je Protić, u dopisu 


%D. FROMKIN, Europes Last Summer, 125; C. CLARK, The Sleepwalkers, 56, 385. Zanimljivo je 
spomenuti da je još B. Fay, pozivajući se na jedan članak iz novina La Federation Balkanique, 
Ciganovića nazvao ,agentom provokatorom“ beogradske vlade. B. E. Schmitt također smatra da 
je Ciganović nesumnjivo bio dvostruku agent, samo upitnim smatra trenutak kada je ovaj bosanski 
emigrant, koji je isprva očito zdušno promisao ciljeve ,Crne ruke“ i sudjelovao u Balkanskim 
ratovima, preuzeo tu ulogu. Čitavu stvar, smatra Schmitt, usložnjavaju dvojbe oko Ciganovićeva 
stvarnog identiteta, odnosno indicije da mu je pravo ime bilo Stevan Večerinac i da nije bio rodom 
iz Bosne i Hercegovine, nego iz Slavonije, točnije iz Vinkovaca. S. B. FAy, The Origins of the World 
War, vol II, 90, 146 — 148, 150 — 152, 156; B. E. SCHMITT, The Coming of the War 1914, volume 1, 196, 
218, 219, 436, 464. 

75 S.B.FAY, Ibe Origins of the World War vol1I., 90, 146, 147, 150 — 152, 156, 550; B. E. SCHMITT, The 
Coming of the War 1914, volume I, 196, 218, 220, 235, 463; C. CLARK, The Sleepwalkers, 56, 385, 390, 
455, 465, 467. 

7 D. MACKENZIE, Apis: The Congenial Conspirator, 188, 189; R. M. DRAŠKOVIĆ, Pretorijanske težnje 
u Srbiji, 185, 186; Đ. Đ. STANKOVIĆ, Nikola Pašić, saveznici i stvaranje Jugoslavije, 29. 

7 V.DEDIJER, Sarajevo 1914, knj. IL, 103, 106. 

nastalom uoči Sarajevskog atentata, izrazio bojazan da će austrougarske vlasti 
razotkriti djelatnostbeogradske obavještajne mreže jer je prebacivanje atentatora 
preko Drine obavljeno ,nesmotreno, sa više lica, javno usred dana, bez ranijeg 
sporazuma i znanja policijskih vlasti“? 

Iako Dedijer ove Protićeve riječi tumači kao dokaz da su beogradske vlasti 
bile neugodno iznenađene razvojem događaja, odnosno da nisu bile upoznate 
s čitavim pothvatom, u njima je moguće iščitati i postojanje prešutnog, iako 
možda nevoljkog sporazuma vlade i Apisa. U tom smislu Protićeve riječi valja 
vidjeti kao odjek ozračja u vodstvu vladajuće Radikalne stranke, koje se nadalo 
da će se Apis i ,Crna ruka“ zadovoljiti utjecajem u vojsci i da se neće miješati u 
vanjsku politiku.? 

Ovdje je svakako važno spomenuti da je, prema spoznajama koje u najnovije 
vrijeme donosi povjesničar Vladimir Ilić, Nikola Pašić, kada je u razdoblju od 
1905. do 1912. u više navrata bio ministar vanjskih poslova Srbije, sudjelovao u 
krijumčarenju oružja za četnike koji su djelovali u Makedoniji, zbog čega je za 
očekivati da je i kasnije bio dobro upućen u tajne akcije koje su organizirane u 
Beogradu, pa tako i u djelatnost ,Crne ruke“. 

S tim u vezi, Andrej Mitrović, koji inače u potpunosti odbacuje bilo kakvu 
odgovornost Kraljevine Srbije za Sarajevski atentat, na osnovu uvida u objavljenu 
beogradsku arhivsku građu ističe kako se u vladinim krugovima već krajem 
svibnja i početkom lipnja 1914. znalo kada su atentatori, skupa s oružjem, prešli 
Drinu i stigli u Bosnu.*' 

Ako su Pašić i njegovi suradnici za pripreme za Sarajevski atentat zaista 
doznali tek krajem svibnja ili početkom lipnja 1914., onda je pogled na ulogu 
beogradskih vlasti nešto složeniji. Naime, ova su saznanja Pašića stavila u težak 
položaj u kojem je svaki potez koji bi povukao sa sobom nosio veliki politički 
rizik. Da je zaista pokuša zaustaviti zavjerenike mogao je, u trenutku kada je 
gotovo na vršku mača sačuvao premijersku stolicu, a možda i živu glavu, i kada 
se pripremao za nove izbore, očekivati novi udar ,Crne ruke“ što mu svakako 
nije bilo u interesu. Zamisao da se o čitavoj stvari izvijesti austrougarske vlasti za 
sobom je vukla mogućnost razotkrivanja beogradske obavještajne mreže u Bosni 
i Hercegovini u kojoj su usporedno djelovali ,Crna ruka“ i ,Narodna obrana“ i 
kojom je od 1913., kao šef vojno-obavještajne službe, upravljao Apis. Da stvar 


5 V. DEDIJER, Sarajevo 1914, knj. IL 118. 

? VV. DEDIJER, Sarajevo 1914, knj. IL, 92; O. PopovIĆ-OBRADOVIĆ, The Parliamentary system in 
Serbia 1903-1914, 602 — 608. 

* Vladimir ILIĆ, Srpska četnička akcija 1903-1912, Beograd, 2006., 77. 

" A.MirROvIĆ, Srbija u Prvom svetskom ratu, 37. 

bude gora, uspjeh atentata otvarao je mogućnost ratnog sukoba iscrpljene Srbije 
s Austro-Ugarskom, što je Pašić htio spriječiti ili barem odgoditi.“ 

U tom kontekstu valja promatrati vrlo neizravno upozorenje kojeje srbijanski 
veleposlanik u Beču Jovan M. Jovanović 21. lipnja 1914. uputio austrougarskom 
ministru financija i upravitelju Bosne i Hercegovine Leonu Bilifiskom. 
Jovanović je naime tada rekao da postoji opasnost da bi neki austrougarski 
vojnik srpskog podrijetla tijekom manevara u okolici Sarajeva mogao umjesto 
vježbovnim, zapucati bojevim metkom i ubiti prestolonasljednika Franju 
Ferdinanda.* Dakle, ni riječi o atentatorima koji su krenuli iz Beograda za 
koje su Pašić i njegova vlada saznali barem od početka lipnja ni o beogradskoj 
obavještajnoj mreži koja je atentat omogućila i koja je u Bosni i Hercegovini 
djelovala od 1909. 


KRALJEVINA SRBIJA U ISTRAZI NAKON SARAJEVSKOG ATENTATA 


O ulozi Kraljevine Srbije u Sarajevskom atentatu svjedoči ključni dokument 
austrougarske istrage, izvješće koje je sredinom srpnja 1914. sačinio iz Beča 
posebno poslani činovnik ministarstva vanjskih poslova Friedrich von Wiesner. 
U tom izvješću, kako ga prenosi sarajevski sudac-istražitelj Leo Pfeffer, pisalo 
je sljedeće:,,Elementi iz vremena prije atentata ne daju nikakve dokaze kojima 
bi se utvrdila propaganda vodjena od strane srpske vlade. Ali sam fakt da je 
ovaj pokret podržavan sa srpske strane, preko raznih udruženja, sačinjava, iako 
slab, ipak dovoljna osnov...“ za daljnju istragu.** Ove zaključke iz Wiesnerova 
izvješća, koje se može smatrati početkom razvoja događaja koji su vodili do 
austrougarskog ultimatuma Srbiji 23. srpnja 1914., Pfeffer je odbacio jer je 
smatrao ,da se iz istražnog spisa o atentatu ne može ustanoviti veza sa zvaničnom 
Srbijom“ jer ,nema apsolutno nikakovih dokaza da bi srpska vlada znala za 
atentat, ili za njegovu pripremu, kao ni za to da je ona pripremala oružje u tu 
svrhu. Naprotiv, ima mnogo elemenata kojima bi se moglo utvrditi mogućnost 
toga... Bombe su podrijetlom iz srpskih vojnih magazina, — to je izvan svake 
sumnje; ali se ničim ne dokazuje da su one...izdate iz tih magaziba ad hoc, jer 


2% R.C. Har, Serbia, 107; M. BJELAJAC, Novi (stari) zapleti, 22; O. POPOvIĆ- OBRADOVIĆ, The 
Parliamentary system in Serbia, 463; D. T, BATAKOVIĆ, Storm over Serbia, 338, 339, 345. 

%V. DEDIJER, Sarajevo 1914., knj. IL, 123 — 130. Dušan Bataković ipak tvrdi da su Jovanoviću 
nedostajale pouzdane informacije o tome da su atentatori prešli Drinu pa je Bilinskom upozorenje 
prenio ,na taktičan diplomatski način“, ali da ovaj ,izgleda nije razumio važnost prijateljskog 
upozorenja i nije ga proslijedio caru i vladi u Beču“. D. T. BATAKOVIĆ, Storm over Serbia, 348. 


* L.PFEFFER, Istraga o sarajevskom atentatu, 98, 99. 

mogu poticati i od naoružanih komita. Izvjesne manifestacije poslije atentata 
upućuju na propagandu Narodne odbrane; tu ima dosta interesantnih elemenata 
za traganje...“ Ovaj, načelni zaključak, među ostalim, prihvatili su R. W. Seaton- 
Watson, Vladimir Dedijer i Joachim Remak.** 

No, u najnovije je vrijeme austrijski povjesničar Mannfried Rauchensteiner 
ustvrdio da su iz Wiesnerova izvješća jugoslavenske vlasti iza 1918. izrezale 
početni dio u kojem je pisalo sljedeće ,Na osnovu izjava koje su dali optuženi 
teško je dovesti u pitanje zaključak da je atentat pripremljen u Beogradu i da 
su pripreme za atentat umiješani srbijanski državni dužnosnici. Bombe su 
podrijetlom iz vojnog skladišta u Kragujevcu.“ Ipak, smatra Rauchensteiner, 
Wiesner je problem umiješanosti visoko rangiranih dužnosnika Kraljevine 
Srbije, posebno članova vlade, te pitanje o tome jesu li zavjerenici oružje dobili 
izravno iz srbijanskog državnog arsenala u Kragujevcu, ili na neki drugi način, 
uslijed nedostatka nepobitnih dokaza ostavio otvorenim. 

U tom je smislu važno spomenuti da je još B. E. Schmitt istaknuo da je 
Wiesner u svom izviješću predložio da se od Kraljevine Srbije zatraži ,zabranu 
svih srbijanskih državnih agencija koje su se bavile krijumčarenjem ljudi i robe 
preko granice, otpuštanje graničnih časnika osumnjičenih za sudjelovanje u 
zavjeri“i,sudbeni progon Ciganovića i Tankosića“.** Ipak, Andrej Mitrović je, na 
osnovu istraživanja u bečkim arhivima, ustvrdio kako je u Wiesnerovu izvješću 
pisalo kako ,nema mesta čak ni za sumnju“ da su službene vlasti Kraljevine 
Srbije bile umiješane u atentat, odnosno ,postoji mnogo više razloga za tvrdnju 
da je to isključeno“. Dvojbe koje iza sebe ostavlja Wiesnerovo izvješće dijelom 
je moguće razjasniti odgovorom na pitanje što i koliko su vlasti u Beču znale o 
djelatnosti ,Crne ruke“. 

Sarajevski sudac-istražitelj Pfeffer smatra da su austrougarske vlasti bile 
dobro upućene u djelatnost ove organizacije, ali da su je ignorirale iz političko- 
diplomatskih razloga, htjele su da službena istraga kompromitira ,Narodnu 
odbranu“ jer je ova ,bila u dobrim odnosima sa srpskim vlastima“. Isto tako 
i Joachim Remak smatra da su vlasti u Beču znale za ,Crnu ruku“ i da su o 
njoj imali ,iznenađujuće točne“ podatke koji međutim nisu upotrijebljeni u 


5 L. PFEFFER, Istraga o sarajevskom atentatu, 99. 

*€ LL. PFEFFER, straga o sarajevskom atentatu, 98, 99; V. DEDIJER, Sarajevo 1914., knj. IL, 164; R. W. 
SEATON-WATSON, Sarajevo, 178; J. REMAK, Sarajevo, 201. 

"7 M. RAUCENSTEINER, The First World War and end of the Habsburg Monarchy, 103. 

#  B.E.SCHMITT, The Coming of The War of 1914., volume I, 362, 363. 

% A. MITROVIĆ, Srbija u prvom svetskom ratu, 17. 

% LL. PFEFFER, Istraga o sarajevskom atentatu, 120 

službenoj istrazi, što on pripisuje njihovoj poslovičnoj ,trapavosti“*' Isto 
misli i Barbara Jelavich koja je, nakon uvida u arhivsku građu u Beču, došla 
do zaključka da su austrougarske vlasti ,Crnu ruku“, čak i nakon sarajevskog 
atentata, vidjele isključivo kao prevratničku organizaciju kojoj je velikosrpska 
ideologija bila pokriće za njezine političke ciljeve unutar Srbije. Jelavich zato 
smatra da je, ,iako su mnoge habsburške pritužbe bile opravdane“, neuspješan 
bio pokušaj austrougarskih vlasti da Srbiju u Europi prikažu kao opasnog i 
agresivnog susjeda.?* 

Na tom tragu Christopher Clark ističe da je na sve agresivnije držanje 
bečkog središta nakon smrti Franje Ferdinanda, osim otvorene potpore 
Njemačke, utjecalo i držanje službenih vlasti Kraljevine Srbije koje su nakon 
sarajevskog atentata u najboljem slučaju odugovlačili istragu.?* Ovo mišljenje 
dijeli i Margaret MacMillan koja smatra da se Nikola Pašić odlučio za taktiku 
sustavnog negiranja umiješanosti Srbije u sarajevski atentat što je dodatno 
potaklo ratobornost bečke elite koja je na tajnom sastanku održanom 19. 
srpnja 1914. dovršila tekst ultimatuma, koji je četiri dana kasnije službeno 
uručen vladi Srbije.?* 

Mannfried Raucensteiner pri tome ističe kako su političke elite u Beču na 
ovako odlučno držanje, među ostalim, bile potaknute i spoznajama sabranima 
u službenom spisu ministarstva vanjskih poslova ,Povijest Srbije“, nastalom u 
razdoblju od 1908. do 1913., koje su učvrstile njihovo uvjerenje da se Srbiji ne 
može vjerovati, nego da treba pribjeći prijetnji ratom.?? 


*! Prema Remaku, da je ova istraga provedena detaljnije i da je ultimatum upućen Srbiji 23. srpnja 
1914. započimao riječima ,za smrt nadvojvode Franje Ferdinanda utvrđena je odgovornost 
tajnog srpskog udruženja zvanog Crna ruka i njenog vodećeg člana pukovnika Dimitrijevića, 
čije uhićenje zahtijevamo smjesta“, Srbija bi bila u puno gorem međunarodnom položaju, a Pašić 
bi bio prisiljen razotkriti srpsku obavještajnu mrežu u Bosni i Hercegovini. J. REMAK, Sarajevo, 
204 — 206. 

** Barbara JELAVICH, What the Habsburg Goverment Knew about Black Hand, Austrian History 
Yearbook, svezak 22, 1991.,131- 141. 

% C. CLARK, TheSleepwalkes, 392 — 403, 412 — 455. 

** M. MACMILLAN, War that Ended Peace, 533, 534. 

85 M. RAUCENSTEINER, The First World War and end of the Habsburg Monarchy, 90 — 92. U 
pozadini ovakve odluke je, prema riječima Davida Stevensona, bila i činjenica da se prijeteća 
mobilizacija kojom u listopadu 1913. poduprt ultimatum Srbiji da napusti Albaniju pokazala 
preskupom pa je šef glavnog austrougarskog stožera Conrada smatrao da je kratki rat sa 
Srbijom bolje rješenje od ponovnih prijetećih mobilizacija. D. STEVENSON, The Outbreak of 
the First World War, 6. 

KRALJEVINA SRBIJA I AUSTROUGARSKI ULTIMATUM 


U Beogradu se, istovremeno, na čitavu stvar gledalo drugačije. Barbara 
Jelavich ističe da Pašićeva vlada nije mogla ,dopustiti vanjsku istragu koja može 
razotkriti sve korake koji su doveli do atentata i mnoge druge optužbe“** vezane 
uz djelovanje ,Narodne odbrane“ i ,Crne ruke“. Stoga je u svom odgovoru na 
austrougarski ultimatum beogradska vlada 25. srpnja 1914., uz ostalo, ustvrdila 
kako nema dokaza kako je ,Narodna odbrana“ ili bilo koja druga organizacija 
počinila kriminalni akt, obećavši da će uvažiti austrougarske zahtjeve i 
raspustiti svako društvo za koje se nešto takvo dokaže.“ Komentirajući ovo, 
Joachim Remak naglasio je da je iz perspektive Beograda težnja za stvaranjem 
Velike Srbije ,bila vrijedna rata s Austrijom“i da je Srbija bila spremna riskirati 
rat jer se nadala pomoći Rusije. 

Christopher Clark i Hew Strachan smatraju da je na odlučnost vlade u 
Beogradu utjecala i činjenica da Francuska i Velika Britanija tijekom desetljeća 
koje je prethodilo sarajevskom atentatu, zbog rastuće savezničke povezanosti 
s Rusijom, nisu bile voljne pozornije slušati argumente iz Beča jer je, zbog 
strateških interesa, Austro-Ugarska unaprijed počela izgledati kao ,agresor“, 
a Srbija kao ,žrtva“? 

Stoga je, prema riječima Samuela R. Williamsona, beogradski odgovor, 
iako je zbog osvajanja simpatija Europe formuliran do krajnosti popustljivo, 
pažljivo zaobišao bit austrougarskog ultimatuma.'“ 

Ovakvo držanje Beograda pokazuje da su Pašić i njegovi suradnici računali 
da vlada u Beču ništa pouzdano ne zna o organizaciji atentata. No, kao što je 
prethodno pokazano, u pozadini takvog držanja bile su i složene unutrašnje 
okolnosti u Kraljevini Srbiji, gdje su se pojedini utjecaji isprepletali i gdje je 


*  B.JELAVICH, Russias Balkan Entanglements, Cambridge, 1991., 257. 

* C. CLARK, The Sleepwalkers, 464. 

%  J.REMAK, Ihe Third Balkan War, 365. 

* Christopher Clark, nakon uvida u službene dokumente britanske vlade, ističe kako je Velika 
Britanija na Balkanske ratove gledala ,kroz geopolitičke leće sistema saveza“ u Europi, pri čemu 
je Srbija izgledala ,kao prijateljska država angažirana u viteškoj borbi sa zastrašujućom Austro- 
Ugarskom“. Zbog toga su, smatra Clark, sustavno zataškavana izvješća britanskih konzula o 
zločinima koje je srpska vojska počinila na Kosovu i u Makedoniji. C. CLARK, The Sleepwalkers, 
44, 45.; Hew Strachan u tom smislu navodi primjer krize oko albanske granice krajem 1913., kada 
su Francuska, Velika Britanija i Rusija mirno gledale kako Srbija krši međunarodne ugovore i kada 
je Austro-Ugarska sama, ultimatumom, prisilila Srbiju da se istih ugovora drži. H. STRACHAN, The 
First World War, 56, 57 

1% S, R. WILLIAMSON, The Origins of World War I, 812. 

teško, možda čak i nemoguće, među njima napraviti jasnu razdjelnicu.'" Zato 
se opravdanim čini stajalište Samuela R. Williamsona i Ernsta R. Maya koji 
tvrde da su srbijanske vlasti znale za zavjeru, ali je nisu zaustavile. Uhvaćeni 
u intenzivni sraz s vojskom, članovi vlade nisu mogli spriječiti Apisa bez da 
razotkriju vlastitu krivnju.!? 

Dakle, u pozadini svega nije bilo, kako se to često tvrdi, isključivo držanje 
agresivnijeg dijela bečkog vojno-političkog vrha koji je predvodio šef 
austrougarskog glavnog stožera Conrad von Hčtzendorf i koji je smatrao da je 
cilj ultimatuma od 23. srpnja 1914. inscenirati lokalni rat sa Srbijom. Sadržaj 
ultimatuma je, kao i prethodno provedena istraga te kasniji sarajevski sudski 
proces, pokazao da su vlasti u Beogradu nastojale sakriti svoju obavještajnu 
mrežu koja je omogućila Sarajevski atentat. 

Vladimir Dedijer smatra da je isticanje Sarajevskog atentata kao osnovnog ili 
neposrednog uzroka izbijanja Prvog svjetskog rata pretjerivanje jer su atentatu 
važnost dale nerazriješene napetosti u Europi. U tom smislu i Richard C. 
Hall ističe da sarajevski atentat sam za sebe nije bio uzrok ničega te ključnim 
smatra način na koji ga je Austro-Ugarska upotrijebila, odnosno austrougarski 
ultimatum Srbiji od 23. srpnja za koji smatra da je potaknuo političku krizu koja 
je dovela do izbijanja rata.'%* 

Ovakav način gledanja zanemaruje činjenicu da je vlada u Beogradu u 
donošenju političkih odluka samo do određene mjere prihvaćala vanjske pritiske, 
odnosno da je odluke donosila u kontekstu unutrašnjih političkih sukoba i 
u skladu sa strateškim gledanjima premijera Nikole Pašića koji je računao na 
potporu Rusije i koji je u svom odgovoru na austrougarski ultimatum pažljivo 
zaobišao bitne zahtjeve Beča. U tom smislu, ističe Jack S. Levy, ,Srbija je davala 
prednost kontinentalnom ratu uz potporu Rusije, nasuprot lokalnom ratu sa 
Austro-Ugarskom, ali je njena uloga u širenju rata zanemariva“! 

Ovaj apokaliptični pogled na držanje Srbije u srpnju 1914. podupiru i 
zapažanja povjesničara Đorđa B. Stankovića prema kojem su Pašić i vojni krugovi 
u Beogradu još 17. srpnja 1914. zaključili kako se oružani sukob Austro-Ugarske 


U tom smislu Olga Popović- Obradović ističe da je u predvečerje Prvog svjetskog rata do vrhunca 
došla dugogodišnja praksa političkog pogađanja između beogradske vlade i ,Crne ruke“ zbog čega 
je teško vjerovati da Pašić i njegovi suradnici nisu imali podrobnije spoznaje Apisovoj djelatnosti i 
njegovim planovima. O. PoPpovIĆ-OBRADOVIĆ, The Paliamentary system in Serbia, 588. 

Samuel R. WILLIAMSON, Ernst R. MAY, An Identity of Opinion. Historians and July 1914., The 
Journal of Modern History, svezak 79, 2007., br. 2, 353. 

15 V. DEDIJER, Sarajevo 1914., knj. IL, 238. 

"4 R.C.HALL, Serbia, 110. 

15 J,S.LEvy, Preferences, constraints and choices in July 1914., 156, 157. 

i Srbije neće moći lokalizirati, odnosno da će čitava stvar biti razriješena ratom 
među velikim silama.!%* 

Zato se, na kraju, treba složiti s Jackom S. Levyjem, F.F. HamiltonomiH.H. 
Herwigom da uloga Kraljevine Srbije u stvaranju povoda za izbijanje krize koje 
je dovela do izbijanja Prvog svjetskog rata nije bila odlučujuća, ali nije bila ni 
zanemariva. Posebno zato što su srbijanski politički vođe, slično kao i politički 
vođe u drugim europskim zemljama koje su se uskoro našle u ratu, ,bili svjesni 
rizika, da je širi sukob vjerojatan...“ ali su ipak ,poduzimali političke inicijative 


za koje su znali da će vjerojatno dovesti do rata“.'"7 


ZAKLJUČAK 


Uloga Kraljevine Srbije u Sarajevskom atentatu i izbijanju Prvog svjetskog 
rata još je uvijek predmet kontroverzi, zbog čega je bilo važno prihvatiti tezu 
povjesničara Seana McMeekina i na osnovu raspoloživih spoznaja ocijeniti 
»razinu odgovornosti“ službenih vlasti u Beogradu. Najvažnija sastavnica (su) 
odgovornosti Kraljevine Srbije svakako je beogradska obavještajna mreža koja 
je nakon Aneksijske krize 1908. i 1909. uspostavljena u Bosni i Hercegovini, a u 
koju su bili uključeni , Narodna odbrana“ srbijanska vojno-obavještajna služba, 
»Crna ruka“ ali i pripadnici ,Mlade Bosne“. 

Predsjednik beogradske vlade Nikola Pašić i njegovi suradnici imali su manje- 
više jasan uvid u djelatnosti ne samo ,Narodne odbrane“, koja je ionako bila 
pod njihovim nadzorom, nego i u djelatnost ,Crne ruke“ s kojom su, usprkos 
opasnim međusobnim sukobima, dijelili privrženost velikosrpskom političkom 
programu izloženom u Načertaniju Ilije Garašanina. U tom smislu sukob Pašića i 
Apisa, odnosno ,Crne ruke“ kojije kulminirao nedugo prije Sarajevskog atentata, 
treba promatrati kao sukob oko vlasti, ali i oko taktičkog pitanja realizacije 
zajedničkog cilja, što je uključivalo dvojbe oko potencijalno vrlo opasnog rata s 
Austro-Ugarskom, a ne kao sredstvo kojim bi se post festum skinula odgovornost 
s Pašića i njegove vlade. 

S tim u vezi važno je istaknuti da su se i Pašić i Apis, ali i mladobosanci 
koji su atentat izveli, bojali nedorečenih reformskih zamisli austrougarskog 
prijestolonasljednika Franje Ferdinanda pri čemu je najveću odbojnost i strah 
izazivao trijalizam koji bi ne samo zaustavio realizaciju Velike Srbije, nego bi 


"_ĐD,Đ. STANKOVIĆ, Nikola Pašić, saveznici i stvaranje Jugoslavije, 38. 
9 Jack S. LEvYy, Preferences, constraints and choices in July 1914., 156, 157; R. F. HAMILTON, HH. 
HERWIG, Decision for War, 232, 233. 

na duge staze djelovao kao sredstvo apsorpcije Srbije u preuređenu monarhiju 
Habsburgovaca. U tom kontekstu, ali i u kontekstu vrlo napetih odnosa između 
Srbije i Austro-Ugarske, posjet Franje Ferdinanda Bosni i Hercegovini u lipnju 
1914. i vojni manevri koji su tamo održani u Apisovim očima izgledali su kao 
predigra za otvorenu vojnu agresiju Austro-Ugarske na Srbiju. U takvoj situaciji 
bosanski su mladići, koji su po Beogradu tražili potporu za svoju zamisao o 
atentatu austrougarskog prijestolonasljednika, izgledali kao logično sredstvo za 
odbijanje prijetnje koja je izgledala vrlo realno. 

Nakon Sarajevskog atentata beogradska vlada nije imala puno izbora jer Pašić 
nije mogao, a ni htio provesti detaljnu istragu koju je tražio Beč jer se bojao ,,Crne 
ruke“ i jer bi time bila razotkrivena beogradska obavještajna mreža. Jedino što 
mu je preostalo bila je taktika zataškavanja činjenice da su on i njegovi suradnici 
za namjere atentatora i njihovih beogradskih sponzora znali barem od kraja 
svibnja 1914., dakle mjesec dana prije atentata, i da nisu napravili konkretan 
napor da atentat spriječe. Ipak, Pašićeva taktika zataškavanja ne bi bila moguća 
da nije bilo, kako to kaže Joachim Remak, ,trapavosti“ austrougarskih vlasti koje 
nisu pričekale da se istraga o Sarajevskom atentatu provede do kraja, nego su 
za sastavljanje ultimatuma Srbiji odlučile inzistirati na nedovoljno istraženim 
činjenicama. Zato su Pašić i njegovi suradnici mogli računali da Beč nema ključne 
informacije o pozadini Sarajevskog atentata i nadati se da će politikom otezanja 
prikriti svoju stvarnu ulogu. 

Zato na kraju valja ustvrditi da se razina odgovornosti Kraljevine Srbije za 
Sarajevski atentat i izbijanje Prvog svjetskog rata ogleda ponajprije u postajanju 
terorističko-obavještajne mreže čiji su konci sezali od službenog Beograda, 
preko Drine u Bosnu i Hercegovinu. Djelatnici ove mreže u najmanju su ruku bili 
suorganizatori Sarajevskog atentata za koji su Nikola Pašić i njegovi suradnici 
znali vjerojatno već početkom 1914., a u najmanju ruku od kraja svibnja 1914., 
ali nisu, zbog političkih i ideoloških razloga, učinili ništa da ga spriječe. Stoga 
im nakon atentata nije preostalo ništa drugo nego zataškavati i negirati svoj dio 
odgovornosti za krizu koja je uslijedila. 

Tihomir RAJČIĆ 


THE ROLE OF THE KINGDOM OF SERBIA IN THE ASSASSINATION 
IN SARAJEVO AND THE OUTBURST OF WORLD WAR ONE 


SUMMARY 


In this paper, the author tackles the issue of the role of the Kingdom of Serbia 
in the assassination in Sarajevo and the outburst of World War One, this issue 
still being a rather pressing matter. The author primarily examined the Belgrade 
intelligencewebin Bosniaand Herzegovina, into which threadsofthe government 
in Belgrade, its organisation “National Defence“, as well as organisations that 
were not under its direct control — the “Black Hand“ and “Young Bosnia“ — were 
interwoven. It is characteristic for all of them that they feared the incomplete 
and controversial reform ideas of Franz Ferdinand, Austro-Hungarian heir to 
the throne, whereby trialism provoked the most aversion and fear; in the words 
of Geoffrey Wawaro, the Serbian party saw this as the creation of the “Great 
Croatia, Roman-Catholic super-state“. This would have not only put a stop to the 
realization of the Greater Serbia, but also, for a longer term, initiated the process 
of the absorption of Serbia in the reconstructed Habsburg Monarchy. 

After the assassination in Sarajevo, the government in Belgrade did not have 
much choice. Pašić neither could nor wanted to conduct a thorough investigation 
as demanded by the government in Vienna. Since he dreaded Apis and the “Black 
Hand“ and since this would have disclosed the Belgrade intelligence web, the 
only thing that remained was the cover-up tactics. 'Ihus, the level of liability of 
the Kingdom of Serbia for the assassination in Sarajevo and the outburst of World 
War One reflects itself first and foremost in creating a terrorist intelligence web 
and covering up the co-liability for European crisis, which exploded following 
the assassination in Sarajevo. 


Keywords: Kingdom of Serbia; assasination in Sarajevo; Belgrade intelligence 
web; Franz Ferdinand. 


435 


